**Још једно стручно мишљење дипломираног режисера (идентитет познат Историјском пројекту Сребреница)**

Текст госпође Живковић сам пажљиво прочитао и с обзиром да се у једном дијелу потписује као дипломирани монтажер и режисер - могу рећи да смо колеге. Иначе, гђу. Ивону Ж. не познајем нити сам икад чуо за њу.

Са стручне стране, опсервација видеа колегинице Живковић је јако добро постављена.

Појмови стручни, примјери добри и све на шта се позива је школска литература коју сам препознао.

Оно на шта гледаоци и широке народне масе не обраћају пажњу је "предјело" које им се сервира прије главног јела. У овом случају то "предјело" чак може бити и најобичнија најава водитеља у студију који најављује прилог са овим снимком у неком дневнику, вијестима или емисији с ријечима нпр. "Видјећемо потресне кадрове егзекуције сребреничких муслимана од стране српских зликоваца што потврђује тезу о геноциду...бла бла бла". Дакле, латентна импутација вјеродостојности снимка гдје ви као гледалац већ унапријед осуђујете егзекуторе и саосјећате са жртвама, а да снимак није ни почео; да не говорим о разним сесијама испирања мозга од стране којекаквих кандићки, бисерко-и, милићки, плаћеничких нво, разноразних аутошовиниста итд.

Снимак сам наравно погледао давно, још у вријеме када се појавио у јавности, а сад сам га се подсјетио.

Оно што је мени најиндикативније у снимку је асинхроност и снимљен само један кадар у коме се види сам моменат "егзекуције".

Асинхроност се огледа у томе што се аудио компонента не поклапа са видеом. Прво се чују пуцњи па тек након пар секунди жртва пада. То се снимањем на траку колико је мени познато не може десити већ само као "грешка" накнадне обраде снимка.

Од неколико извршених егзекуција, јасно је снимљена само једна, а остале из неког разлога нису или су накнадном обрадом намјерно исјечене (види се само дјелић стропоштавања жртава на замљу). Једна егзекуција која је снимљена приказује човјека у плавој јакни окренутог леђима који након рафала пада у траву, а да се притом на јакни не уочавају никакве промјене у смислу рупа од метака.

Квалитет самог снимка је изузетно лош, као да је при обради додатно начињен лошијим него што је у оригиналу, а све то да би се што теже разазнало шта се заиста дешава.

Све наведено је довољно да се изрази сумња у вјеродостојност снимка.